b'\n_START_ARTICLE_\nAssassin\xe2\x80\x99s Creed Origins\n_START_SECTION_\nJuoni\n_START_PARAGRAPH_\nAssassins Creed Origin\xe2\x80\x99sissa palataan nimens\xc3\xa4 mukaisesti (origin = syntyper\xc3\xa4) assassiiniveljeskunnan juurille muinaiseen Egyptiin. Pelin p\xc3\xa4\xc3\xa4hahmo, viimeinen Medjay (suojelija) Bayek vastustaa Egyptin pahuutta ja v\xc3\xa4\xc3\xa4ryytt\xc3\xa4._NEWLINE_Egyptin suojelijoista Bayek on viimeinen ja sen takia h\xc3\xa4nen t\xc3\xa4ytyy tehd\xc3\xa4 asialle jotain. Seikkailunsa aikana Bayekin t\xc3\xa4ytyy pelastaa kyl\xc3\xa4l\xc3\xa4isi\xc3\xa4, tutkia paikkoja ja salamurhata vihollisia. Peliss\xc3\xa4 n\xc3\xa4hd\xc3\xa4\xc3\xa4n my\xc3\xb6s Bayekin kehittelem\xc3\xa4 ensimm\xc3\xa4inen versio pelisarjan kaikista osista tuttu ranteesta avautuva salamurhaveitsi.\n_START_SECTION_\nPelaaminen\n_START_PARAGRAPH_\nAssassins Creed Origin\xe2\x80\x99sissa on suuri avoin maailma. Siell\xc3\xa4 liikkuminen tapahtuu joko kamelin tai hevosen sel\xc3\xa4ss\xc3\xa4 tai kyl\xc3\xa4l\xc3\xa4isilt\xc3\xa4 tai vihollisilta anastetulla hevosk\xc3\xa4rryll\xc3\xa4._NEWLINE_Peliss\xc3\xa4 kolikoilla voi ostaa uusia aseita, jousipyssyj\xc3\xa4, nuolia, kilpi\xc3\xa4 ja asuja. Uusia tasoja saavuttaessa saa ability-pisteit\xc3\xa4, joilla voidaan lunastaa erilaisia kykyj\xc3\xa4. _NEWLINE_Peliss\xc3\xa4 on my\xc3\xb6s crafting-ominaisuus. Omaa kest\xc3\xa4vyytt\xc3\xa4\xc3\xa4n voi parantaa tekem\xc3\xa4ll\xc3\xa4 esimerkiksi rintakeh\xc3\xa4suojan. Materiaalit varastetaan vihollisten tavarakuljetuksista ja esimerkiksi nahkaa ja turkkeja saadaan tapetuilta el\xc3\xa4imilt\xc3\xa4. _NEWLINE_Muista pelisarjan osista eroava ominaisuus on lintu nimelt\xc3\xa4\xc3\xa4n Senu. Linnun perspektiivist\xc3\xa4 voi katsoa l\xc3\xa4hipiiri\xc3\xa4, esimerkiksi miss\xc3\xa4 on vihollisia tai resurssikuljetuksia. My\xc3\xb6s teht\xc3\xa4v\xc3\xa4t eli questit n\xc3\xa4kyv\xc3\xa4t Senulle. _NEWLINE_Peli julkaistiin 27. lokakuuta 2017 PlayStation 4, Windows ja Xbox One -alustoille.\n_START_SECTION_\nVastaanotto\n_START_PARAGRAPH_\nIGN ja Gamereactor antoivat Assassin\xe2\x80\x99s Creed Originsille arvosanaksi 9/10 arvosteluissaan.'